b'\n_START_ARTICLE_\nDuh \xc4\x8dasa (dru\xc5\xa1tvo)\n_START_SECTION_\nO dru\xc5\xa1tvu Duh \xc4\x8dasa\n_START_PARAGRAPH_\nDru\xc5\xa1tvo za trajnostni razvoj Duh \xc4\x8dasa (prej Dru\xc5\xa1tvo Duh \xc4\x8dasa, dru\xc5\xa1tvo za trajnostni razvoj) je bilo registrirano 15. januarja 2010 v Ljubljani. Dru\xc5\xa1tvo je neprofitna organizacija, katere namen je zbiranje idej in predlogov za prehod na gospodarstvo, osnovano na virih (RBE - Resource-Based economy) ter izvajanje projektov in aktivnosti v skladu s tem ciljem.\n_START_SECTION_\nDelovanje dru\xc5\xa1tva Duh \xc4\x8dasa v Sloveniji\n_START_PARAGRAPH_\nV Sloveniji je bila prva odmevnej\xc5\xa1a aktivnost dru\xc5\xa1tva Duh \xc4\x8dasa dogodek imenovan ZDAY, ki se je zgodil 13. marca 2010 na Pre\xc5\xa1ernovem trgu v Ljubljani._NEWLINE_Predstavitev projekta Venus v Cankarjevem domu dne 5. junija 2010. Na svetovni turneji sta Ljubljano obiskala Jacque Fresco in Roxanne Meadows, ter predstavila slovenski javnosti Projekt Venus._NEWLINE_Sodelovanje pri svetovni promociji filma Zeitgeist: Moving Forward v ve\xc4\x8d krajih po Sloveniji._NEWLINE_Organizacija festivala neodvisnega dokumentarnega filma Zdaj pa dost! jeseni, od 13. 9. do 16. 9. 2012, po vsej Sloveniji, s filmi: Propad (Collapse), Yes Men spravita svet v red (The Yes Men Fix the World), Ameri\xc5\xa1ke sanje (American dream), Raj ali opusto\xc5\xa1enje (Paradise or oblivion) ._NEWLINE_Po razhodu med Gibanjem Zeitgeist in Projektom Venus je dru\xc5\xa1tvo ostalo uradni predstavnik le za Projekt Venus.\n_START_SECTION_\nOrganiziranost\n_START_PARAGRAPH_\nOrganizacija v dru\xc5\xa1tvu Duh \xc4\x8dasa je sestavljena iz glavnega koordinatorja s pomo\xc4\x8dniki, koordinatorjev skupin ter koordinatorjev regij.\n_START_SECTION_\nRegije\n_START_PARAGRAPH_\nOd za\xc4\x8detnih par ve\xc4\x8djih regij, se je s \xc5\xa1irjenjem dru\xc5\xa1tva to uredilo na uporabo statisti\xc4\x8dnih regij.\n_START_SECTION_\nProjektno\n_START_PARAGRAPH_\nLeta 2014 se je organiziranost dru\xc5\xa1tva nekoliko spremenila za projektno podporo.\n_START_SECTION_\nProjekti in dejavnosti\n_START_PARAGRAPH_\nRa\xc4\x8dunalniki za socialno ogro\xc5\xbeene je najbolj aktivna dejavnost dru\xc5\xa1tva. Njen namen je ve\xc4\x8dplasten: reciklirati, socialno ogro\xc5\xbeenim podariti zmogljivo orodje, uporaba odprtokodnih sistemov in programov (Ubuntu distribucija GNU/Linux), ra\xc4\x8dunalni\xc5\xa1ko izobra\xc5\xbeevanje, zaposlitev (razpisi), vklju\xc4\x8ditev marginalne skupine v dru\xc5\xbebo, osve\xc5\xa1\xc4\x8denje._NEWLINE_Triglavski urbani vrt  je bil mestni akvaponi\xc4\x8dni vrt v rastlinjaku sredi Ljubljane. Postavljen je bil leta 2013. Sestavlja ga 12 korit, ki so napolnjene z glinoporom. Zunaj rastlinjaka je posoda za ribe. Uporabljajo krape. Projekt so je leta 2014 preselili v Izlake._NEWLINE_Predavanja o trajnostnem razvoju  so namenjena vsem starostnim skupinam s prilagoditvami. Predavanja so zastavljena tako, da bi spodbujala kriti\xc4\x8dno mi\xc5\xa1ljenje, aktivno dr\xc5\xbeavljanstvo, samoiniciativnost in radovednost. Glavni cilj je predstavitev gospodarstva, osnovanega na virih.'